‘গাজা বিক্রি নেই’ লিখে ট্রাম্পের রিসর্টে হামলা, নেপথ্যে কারা?

ওয়েব ডেস্ক: হামলা চলল মার্কিন প্রেসিডেন্ট ডোনাল্ড ট্রাম্পের (Donald Trump) ফার্ম হাউসে। তবে আমেরিকায় নয়, হামলার শিকার হয়েছে তাঁর স্কটল্যান্ডের (Scotland) বাগানবাড়ি। সূত্রের খবর, নির্জন প্রান্তে অবস্থিত ট্রাম্পের গল্ফ রিসর্টে ভয়াবহ হামলা চালিয়েছে একদল আন্দোলনকারী। রিসর্টের বিভিন্ন জায়গায় ভাঙচুরের পাশাপাশি সাদা কালিতে বড় অক্ষরে লেখা হয়েছে ‘গাজা বিক্রি নেই’ (Gaza Not For Sale)।

সূত্রের খবর, ট্রাম্পের রিসর্টের একাধিক স্থানে জানালা ও দরজার কাচ ভেঙে দেওয়া হয়েছে, ছোড়া হয়েছে বড় বড় পাথর। হামলাকারীদের পরিচয় নিয়ে শুরুতে ধোঁয়াশা থাকলেও পরে ‘প্যালেস্টাইন অ্যাকশন’ নামের একটি গোষ্ঠী এই ঘটনার দায় স্বীকার করে। এক্স হ্যান্ডেলে পোস্ট করে তারা জানায়, ‘‘আমেরিকা যখন ইজরায়েলকে অস্ত্র দিচ্ছে এবং গাজা ধ্বংসের পরিকল্পনা করছে, তখন আমরা চুপ করে বসে থাকব না।’’

BREAKING: Palestine Action wreck Trump’s golf course in Turnberry, Scotland.

“GAZA IS NOT FOR SALE” is sprayed across the lawn and the golf course’s holes are dug up.

Whilst Trump attempts to treat Gaza as his property, he should know his own property is within reach. pic.twitter.com/ZoH8joHEYi

— Palestine Action (@Pal_action) March 8, 2025

আরও পড়ুন: ট্রাম্পের চোখ রাঙানির কড়া জবাব দিল ইরান

সম্প্রতি ওয়াশিংটনে ইজরায়েলের প্রধানমন্ত্রী বেঞ্জামিন নেতানিয়াহুর সঙ্গে বৈঠকে ডোনাল্ড ট্রাম্প ঘোষণা করেছিলেন, ‘‘গাজা ভূখণ্ডের দখল নেবে আমেরিকা।’’ তিনি দাবি করেন, মার্কিন বাহিনী সেখানে প্রবেশ করে সমস্ত বিপজ্জনক অস্ত্র ধ্বংস করবে এবং গাজার উন্নয়ন ঘটাবে। নেতানিয়াহুও ট্রাম্পের বক্তব্যকে সমর্থন করেন।

এই বিস্ফোরক মন্তব্য বিশ্বজুড়ে নিন্দার ঝড় তোলে। প্যালেস্টাইনপন্থী আন্দোলনকারীরা একে গাজার সার্বভৌমত্বের সরাসরি লঙ্ঘন হিসেবে দেখছেন। তারই প্রতিক্রিয়ায় স্কটল্যান্ডে ট্রাম্পের রিসর্টে হামলা চালানো হয়েছে বলে মনে করা হচ্ছে।

দেখুন আরও খবর: